CELEX: 32011R1203
Language: hr
Date: 2011-11-18 00:00:00
Title: Provedbena uredba Komisije (EU) br. 1203/2011 od 18. studenoga 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               169
            
         32011R1203
   
               L 305/12
            
            
               SLUŽBENI LIST EUROPSKE UNIJE
            
            
               18.11.2011.
            
         
      PROVEDBENA UREDBA KOMISIJE (EU) br. 1203/2011
   od 18. studenoga 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Komplet za pojedinačnu prodaju sastavljen od:
               —   uređaja A: bežični odašiljač za audio-/videosignale (TV) s ugrađenim bežičnim prijamnikom za signale radio-daljinskog upravljača koji uključuje infracrveni odašiljač i dvije odvojene antene, i
               —   uređaja B: bežični prijamnik za audio-/videosignale (TV) s ugrađenim bežičnim prijamnikom za signale radio-daljinskog upravljača koji uključuje infracrveni odašiljač i dvije odvojene antene.
               Komplet je namijenjen za prijenos audio-/videosignala iz vanjskog izvora, kao što je satelitski prijamnik ili uređaj za reprodukciju DVD-a, koji je priključen na uređaj A, na drugi audio-/videouređaj kao što je monitor ili TV prijamnik spojen na uređaj B, u dometu od 400 metara.
               Audio-/videosignali koji se prenose iz uređaja A na uređaj B na frekvenciji od 2,4 GHz, u obliku su televizijskih signala.
               Signali koji se prenose iz uređaja B na uređaj A na frekvenciji od 433 MHz pokreću se infracrvenim daljinskim upravljačem. Ovi signali su ne ovise o signalu za audio-/videoprijenos.
               Daljinski upravljač se koristi za kontroliranje vanjskog izvora spojenoga na audio-/videoodašiljač (uređaj A).
               
                   (1) Vidjeti fotografiju.
            
            
               8528 71 99
            
            
               Razvrstavanje se utvrđuje u skladu s Općim pravilima 1., 3.(c) i 6. za tumačenje kombinirane nomenklature, napomenom 3.uz odjeljak XIV. i tekstom oznaka KN 8528, 8528 71 i 8528 71 99.
               Osnovna funkcija uređaja A je prijenos audio-/videosignala (TV), kako je opisano pod tarifnim brojem 8525 (vidjeti napomenu 3. uz odjeljak XVI.).
               Osnovna funkcija uređaja B je prijam televizijskih signala, kao što je opisano pod tarifnim brojem 8528. Prijenos signala koji dolaze iz daljinskog upravljača sekundarne je prirode (vidjeti napomenu 3.uz odjeljak XVI.).
               S obzirom na funkcije koje obavljaju uređaj A i uređaj B, predviđena uporaba kompleta je prijenos i prijam televizije.
               Proizvod je komplet u smislu Općeg pravila za tumačenje (GIR) 3.(b), koji se sastoji od uređaja za prijenos pod tarifnim brojem 8525 i uređaja za televizijski prijam pod tarifnim brojem 8528. S obzirom da nijedan dio kompletu ne daje temeljno obilježje, isključuje se razvrstavanje na temelju GIR-a 3.(b).
               Budući da se komplet ne može razvrstati primjenom GIR-a 3.(a) ili 3.(b), razvrstava se primjenom GIR-a 3.(c) pod oznaku KN 8528 71 99 kao drugi televizijski prijamnik nekonstruiran za ugradnju videopokaznika ili zaslona.
            
         
      
   
               
                  
            
            
               
                  
            
         
      (1)  Fotografija je isključivo informativne naravi..